快意速成輸入法

快意速成輸入法係由香港人李長基喺1996年創製，結合速成輸入法同埋簡單粵語拼音嘅形音類中文輸入法。快意速成嘅創製定位係優化而家有嘅速成輸入法，提升中文輸入效率，增加輸入法嘅可用性。

版本歷史 
2001年，喺香港發表快意速成2001A同快意速成2001B兩個版本。兩個版本都啱喺繁體中文視窗95/98/ME/XP/2000/NT4.0度用，包咗常用嘅繁體字。但係同快意速成2001A比，快意速成2001B收多咗香港政府製定嘅香港字。
2005年，發表快意速成2005版本。嗰個版本啱喺繁體中文視窗XP/2000/NT4.0度用，包咗常用嘅繁體字、簡體字同埋香港字。
2007年，發表快意速成輸入法6.0標準版嘅繁體系統同簡體系統兩個版本。繁體系統版本啱喺繁體中文或者英文視窗XP/2000/2003/NT4.0度用，簡體系統版本就啱喺簡體中文或者英文視窗XP/2000/2003/NT4.0度用。繁簡兩個版本都有收到統一碼字符集嘅繁體字、簡體字、香港字同埋日韓漢字。

快意速成輸入法

字形輸入法